Ministar znanosti, obrazovanja i sporta Željko Jovanović ekskluzivno za tportal najavio je konačni početak rada Sportske inspekcije, instrumenta koji bi trebao biti ključan za 'isušivanje močvare' u sportu. Već u prosincu može se očekivati njen ulazak u Dinamo i Hrvatski nogometni savez!

'Da, priznajem da sam na početku mandata možda bio previše glasan, iako u tom trenutku nisam imao alate kako bih to obećanje ostvario. Ozbiljni ljudi najprije moraju postaviti zakonske okvire, to smo učinili i uvjeren sam da će Zakon o sportu i Zakon o sportskoj inspekciji biti ključni za uvođenje reda u sve sportove, pa tako i nogomet', kazao nam je Jovanović odgovarajući na pitanje smatra li da je iznevjerio svoje obećanje o 'isušivanju močvare'.

Zašto je inspekcija ustrojena na pomalo čudan način: u svim županijama nalazi se u uredima državne uprave, no u glavnom gradu je direktno pod Gradom Zagrebom? Mnogima je to dovoljno za sumnju da će se nacionalni savezi i zagrebački klubovi tretirati drugačije?

Ne, to je samo posljedica ustroja države, no svi inspektori odgovarat će meni, odnosno glavnom sportskom inspektoru. Osim toga, i inspektori s državne razine bit će ovlašteni za pokretanje prvostupanjskih postupaka.



U Dinamu, pa i još nekim klubovima, sumnja se u brojne nezakonitosti u radu. Konkretno, da u zatvorenom krugu skupština bira upravu, a potom uprava bira skupštinu. No to nije u ovlasti sportskih inspektora?